
Előterjesztés
a Közgyűlés részére
Megküldve a Fővárosi Közgyűlés állandó bizottságainak és tanácsnokainak.
Tisztelt Közgyűlés!
A Fővárosi Közgyűlés 2009 júniusi ülésén elfogadta tárgyi munka megvalósítására vonatkozó javaslatot.  A beruházás megvalósításával a Budai Duna-parti Főgyűjtő átadása után a XXI. századi igényeknek megfelelő egységes felsőrakparti arculat fog kialakulni. A beruházás forrására 155,0 millió Ft került átcsoportosításra. A 1025/2009. (VI.25.) Főv. Kgy. határozat alapján a feladatra engedélyokirat készült, mely jelen előterjesztés mellékletét képezi.
A beruházás keretében egységes felsőrakparti arculat alakul ki, melynek részét képezi a járdák és zöldterületek rendezése, fák telepítése és bicikliút felfestéssel történő kialakítása. A megvalósításhoz építési hatósági engedély nem szükséges.
Kérem a t. Közgyűlést, hogy az előterjesztést megtárgyalni és a döntési javaslatot elfogadni szíveskedjék.



Határozati javaslat
A Fővárosi Közgyűlés úgy dönt, hogy:
1. eseti jelleggel magához vonja a Városfejlesztési és Városképvédelmi Bizottság és a Pénzügyi és Közbeszerzési Bizottság az engedélyokirat jóváhagyására szóló hatáskörét.
határidő:	2009.09.16
felelős: 	Dr. Demszky Gábor
szavazattöbbség:	minősített

2. jóváhagyja a Budai Duna-parti Főgyűjtő (BMC) építéséhez kapcsolódó (Erzsébet híd – Batthyány tér között) átfogó városkép rendezési javaslat megvalósítása tárgyú engedélyokiratot és felhatalmazza a Főpolgármestert az 1.sz. melléklet szerinti engedélyokirat aláírására.
határidő:	2009.09.16
felelős: 	Dr. Demszky Gábor
szavazattöbbség: 	egyszerű

